Source: http://docplayer.hu/16194948-Keszult-a-z-ortt-alka-lmaz-ott-kommuni-ka-ciotu-domany-i-intezete.html
Timestamp: 2018-07-17 10:06:32+00:00

Document:
1 Készült a z ORTT Alka lmaz ott Kommuni ká ciótu domány i Intézete Az emberek fejében megbíz mit kellene ás áb ól átállítani? Azon túl, hogy az új technológiát meg kell ismerni, az új technológiai eszközöket nyilvánvalóan be kell szerezni, el kell fogadtatni. Ne felejtsük el, ki az a huszonöt százalék, akiről beszélünk? Kinek van manapság kizárólag szobaantennája? Ők nem vesznek plazmatévét. Ha plazmatévét vennének, akkor már lenne kábeltévéjük is, hiszen az ország technikai lefedettsége messze nagyobb, mint a hetvenöt százalék. Ezen kívül mindenki számításon kívül hagyja, hogy a háztartások többségében mára nem egy készülék van. Nem arról beszélünk, hogy az 5-10 ezer forintos set-top-boxot megveszik, vagy nem veszik meg, hanem arról, hogy az 5-10 ezer forintos set-top-boxszal nem fognak tudni sokkal több csatornát nézni, mint jelenleg. Az ugyanis csak az MPEG 2-es ötcsatornás rendszerrel fogható. Ahhoz viszont, hogy több csatornájuk legyen, egy ezer forintos set-top-boxot kellene venniük, ami az MPEG 4- et is kezeli. Itt már lesz egy csomó előfizetéses adó, és ez már egy más világ lesz a televíziózásban! Még a szabvány sem eldöntött, hogy MPEG2 vagy MPEG4. Ez ugye, azért fontos, mert ezek tömörítési eljárások, és ezeken a szabványokon múlik, hogy mekkora adatforgalmat tud bonyolítani a rendszer. Mennyi jelet továbbít, hány csatorna adása fér el a hálózatokban. Tudtommal eldőlt, hogy vegyes lesz. Az MPEG4-es set-top-box megfelelő lesz az MPEG 2-höz is. Ha egy háztartásban több televíziókészülék van, akkor több set-top-box kell. Nem beszélve az üdülőkről, nem beszélve a horgásztanyákról, a lakókocsikról. Ez Hollandiában kifejezetten probléma volt. Összegezve, a hazai digitális átállás kifejezetten összetett probléma. Az emberek úgy fogják megélni, hogy megint elvettek tőlük valamit, és ennek az ódiumát nyilvánvalóan a politikának fel kell vállalnia. Ezt nem úgy mondom, mint az RTL Klub egyik vezetője, hanem mint egy, a témával foglalkozó, a téma problémáit ismerő személy. Az RTL-nek nyilván megvan a saját stratégiája az átállásra. Az RTL Európában majd mindenhol ott van, megélt már néhány digitális átállást a médiacsoport, tehát van tapasztalatunk. Nem félünk tőle. Sőt, minél előbb van a digitális átállás, nekünk annál jobb, mert azért az RTL Klub is mint minden nagy csatorna fogy egy kicsit a piac fregmentációja Az interneten miatt, és megjelenő, ennek a negatív médiával üzleti kapcsolatos hatásai ellen hírek nagyon gyűjteménye nehezen tudunk védekezni addig, amíg a jelenlegi médiatörvény van hatályban. A digitális átállás és az új médiaszabályozás (2007. megnyitja július) a kereskedelmi tévék előtt is az új tematikus csatornák indításának a lehetőségét. Milyen tematikus csatornákat terveznek indítani? Mi nem tematikus csatornákat fogunk indítani, hanem önálló csatornát szeretnénk. (hirszerzo.hu, ) fogadtatás (komm.), gazdaság, szabályozás, technológia Fogyasztás Készítette: Paál Vince
2 MÉDIÁVAL KAPCSOLATOS HÍREK GYŰJTEMÉNYE július 2
3 Tartalomjegyzék Bevezető magyarázatok 3 EU 6 Felhasználási jog 10 Fogadtatás 11 Fogyasztás 19 Gazdaság 24 Rendezvény 31 Szabályozás 32 Társaság 41 Tartalomkínálat 43 Technológia 45 3
4 Bevezető magyarázatok Az Alkalmazott Kommunikációtudományi Intézet január 1-jétől folyamatosan épülő adatbázisában archiválni kívánja a médiával kapcsolatos valamennyi hozzáférhető lényeges információt. Vizsgálódásunk annyiban sajátos, hogy a tárgya a média és az eszköze is a média. A média fogalmát tágan értelmezzük. A hagyományos médiumok (nyomtatott sajtó, rádió, televízió) mellett ideértjük az internetet, a mobiltelefont, s minden olyan csatornát, amely információk tömegekhez való eljuttatását teszi lehetővé (így pl. az óriásplakátokat is). Az egyes médiumok szigorú elhatárolása a közöttük lejátszódó egyre erőteljesebb koherencia miatt amúgy is mindinkább szükségtelen, lehetetlen. Az adatbázis tartalmát az OBSERVER Budapest Médiafigyelő Kft. (online-média, nyomtatott sajtó és TV, Rádió) szolgáltatásának segítségével gyűjtjük össze. Ezáltal több mint 200 magyar nyelvű internetes portált, több száz magyar nyelvű nyomtatott sajtóterméket és egyes magyar rádiós és televíziós műsorokat szemlézünk. Az alábbi összeállítás nem tartalmazza az adatbázisban archivált valamennyi híradást, azokra koncentrál, amelyek tényeket hordoznak, tendenciákra utalnak, Magyarországon még nem tapasztalt, de a jövőben várható jelenségről számolnak be, valamint szabályozási lépéseket vetnek fel. A híreket tartalmi szempontok szerinti csoportosításban közöljük. Az egyes kategóriák ABC-sorrendben követik egymást. Az alábbi tartalmi kategóriákat használjuk: EU: az Európai Unióval való összevetések, a médiaszabályozásra vonatkozó EU-irányelvek megjelenése a médiahírekben felhasználási jog: valamely médium vagy médiatermék felhasználásának, hasznosításának joga 4
5 fogadtatás: a média-szakma önreflexiói (ide tartoznak a szakma által adott díjak, kitüntetések stb. is) díj. A társadalom valamely szereplő(jére/ire) a média által gyakorolt hatás, amely a társadalmi szereplő/k reakciójában érhető tetten ( reak. ). A médiával kapcsolatos vélemények, kommentárok ( komm. ). Nem tartoznak ide a szabályozással kapcsolatos reakciók, mert azokat a szabályozás kategóriába soroltuk be. fogyasztás: a média és termékeinek igénybevételére, használatára vonatkozó információk (hallgatottsági, nézettségi, olvasottsági adatok, internetpenetráció stb.) gazdaság: a médiával kapcsolatos valamennyi pénzügyi információ rendezvény: médiarendezvényekről, filmfesztiválokról szóló híradások szabályozás: a médiaszabályozásról szóló információk (a médiahatóságok határozatai, véleménynyilvánításai, a médiaszabályozás terén illetékes államigazgatási szervek médiaszabályozással kapcsolatos tevékenysége (állásfoglalások, javaslatok), a szakma szabályozásra vonatkozó javaslatai, valamint a médiával formális kapcsolatban nem álló társadalmi tényezőknek (pártok, egyesületek, magánszemélyek) a médiaszabályozást érintő megnyilvánulásai társaság: a médiumok és a médiaszabályozásban illetékes szervek szervezeti hírei (menedzsment-, tulajdonosváltozás, fúziók, együttműködések stb.) tartalomkínálat: csatornák, műsorok indulásáról vagy megszűnéséről, illetve szolgáltatásváltozásról szóló hírek (csatorna lehet: nyomtatott sajtótermék, rádió- vagy tvcsatorna, internetes portál stb.) Tartalomkínálatnak tekintjük a reklámot, a hirdetést is. technológia: a médiatermékeinek igénybevételét lehetővé tevő technikai újdonságokról (híradástechnikai eszközök, műszaki megoldások, amelyek mennyiségi és/vagy minőségi tekintetben a korábbinál lényegesen jobb szolgáltatást biztosítanak) szóló információk Az információk besorolásánál indifferensnek tekintettük a forrást. A fogadtatás kategóriák szubjektív, míg a szabályozás kategória részben szubjektív információk alapján szerveződnek. 5
6 A szabályozás kategóriában objektív adatnak minősülnek a médiaszabályozás terén illetékes szervek tevékenységéről szóló híradások, szubjektívnek az ezekhez kapcsolódó kommentárok, vagy a médiával formális kapcsolatban nem álló faktoroknak a médiaszabályozás módosítását célzó megnyilvánulásai. Ezzel szemben a többi kategória objektív információk alapján szerveződik. Amennyiben ezen objektív, adatjellegű információkkal kapcsolatban valakinek vagy valaminek az állásfoglalása is explicit módon kiderül a híradásból, akkor az a híradás a fogadtatás kategóriában is szerepel. A szabályozás kategória tartalmazza a szabályozás fogadtatására vonatkozó híreket is. A besorolásnál csak a híradásokban explicit módon kifejtett információkat vettük figyelembe. Természetesen a legtöbb hírnek több komponense lehet, ezért ezek egyidejűleg több kategóriába is besorolást nyertek. A hírek tartalmáért felelősséget nem vállalunk, s az esetleges tárgyi tévedések javítása nem áll módunkban, azt nem tekintjük feladatunknak. 6
7 EU A tartalomszűrés ellen küzdenek a belga szolgáltatók A Belga Írók, Zeneszerzők és Kiadók Szövetsége (SABAM) fontos jogi csatát nyert annak a vitának a keretében, amelyben jogi ellenfele a TISCALI Internetes Szolgáltató, a közelmúltban SCARLET EXTENDED Ltd. nevet felvett cég. A belga internetszolgáltatókat tömörítő szövetség támogatásával szembeszáll a korábbi bírósági ítélettel a Scarlet, amely két uniós direktíva ütköztetésével igyekszik alátámasztani saját álláspontját. A belga bíróság döntésével arra kötelezte a szolgáltatót, hogy az Audible Magic szoftver segítségével iktassa ki saját hálózatán a törvénysértőnek ítélt fájlcserélő forgalmat. Ezt követően a SABAM szerzői jogi csoport egy újabb szolgáltatót szólított fel hasonló lépések megtételére, a szolgáltatók azonban nem hagyják magukat és megpróbálnak szembeszállni az ítélettel. A szövetség ugyanis arra az álláspontra helyezkedett, hogy két európai uniós direktíva ütközik egymással, ráadásul Belgiumban nincs egyértelműen szabályozva a kérdés, és ezt a bíróság figyelmen kívül hagyta. Mindezek után megtámadhatják a döntést és korántsem biztos, hogy ezúttal is hasonló ítélet születik majd. A többi szolgáltató eközben arra hivatkozik, hogy egyetlen döntés nem kényszerítheti őket automatikusan hasonló lépések megtételére, mivel precedensek hiányában akár minden egyes ügyben eltérő döntés születhet. A probléma lényege, hogy két uniós rendelkezés, az e-kereskedelmi direktíva, valamint a szerzői jogi direktíva ütközik egymással. Előbbi kimondja, hogy a pusztán közvetítőként tevékenykedő felek nem tartoznak felelősséggel és nem is kötelezhetők a forgalom megfigyelésére, míg utóbbi kiemeli, hogy a jogtulajdonosok bírósági úton kötelezhetik bármelyik felet a monitorozásra, amennyiben a hálózatot kalózkodásra használják. A két rendelkezés közötti különbséget a bíróság nem vette figyelembe, és megpróbálta elválasztani egymástól a monitorozást és a tartalomszűrést erre hivatkozva döntöttek úgy, hogy kikényszeríthetik a tartalomszűrést. (gondola.hu és hwsw.hu, és sg.hu, ) szabályozás, felhasználási jog, EU Közszolgálat-e a Petőfi Rádió? Az új Petőfi Rádióból jóformán az összes régi műsor eltűnt, helyette viszont a nap túlnyomó részében könnyűzenét sugároz az adó, a szakemberek szerint igényesebb és itthon nem nagyon játszott fajtából. A kereskedelmi rádiókhoz hasonló műsorstruktúrában a zenéé a főszerep, ezt szabályos időközönként szakítják meg a hír-sport-időjárás blokkok, illetve kulturális műsorok, programajánlók. A Petőfi vezetője és a rádió elnöke szerint mindez közszolgálatnak minősül. Csillag János főszerkesztő és Buza Sándor tanácsadó korábban úgy nyilatkoztak lapunknak, hogy a rádió a közel hárommilliónyi 18 és 39 év közötti magyart célozza meg. Nekik mindeddig nem volt az igényeiket kielégítő, országos lefedettségű rádióadójuk. Csillag János úgy véli, ma már nem konkrét időpontokban tekernek az emberek a rádióállomásokra, inkább folyamatosan hallgatják. Buza és Csillag szerint emellett az igényes, hazai és Magyarországon nem nagyon ismert külföldi popzene játszása is tekinthető közszolgálatnak. Hasonlóképp fogalmaz az a nyílt levél is, melyet Such György elnök és Csillag János adott ki július 13-án pénteken, válaszul az ORTT vizsgálatára. Suchék szerint a zenéből és szövegből, esetenként csak zenéből álló zeneszám, tartozzon akár az úgynevezett könnyűzene, akár az úgynevezett komolyzene tárgykörébe, a kultúra részét képezi, ennek nyomán ezek nyilvánossághoz történő közvetítése kifejezetten közszolgálati tartalomnak tekinthető. Az ORTT a nyílt levél kiadása óta már elküldte a válaszát, azt már korábban tudni lehetett, 7
8 hogy aggályait fogja kifejezni a Petőfi Rádió vezetői által elképzelt közszolgálatiság miatt. A testület egyben választ kér a rádió vezetésétől, hogy milyen lépéseket fognak tenni a helyzet feloldására. A két elérő vélemény egyaránt tekinthető legitimnek. Polyák Gábor médiajogász azt mondta a hirszerzo.hu-nak, hogy az amúgy megújításra váró médiatörvény vonatkozó része nem részletezi a kérdést. Ez még önmagában nem baj, hiszen a törvény feladata ez esetben nem a konkrét helyzetek szabályozása. Polyák Gábor szerint a probléma inkább a törvény általánosságai és a konkrét esetek közötti láncszemekkel van. A médiumok saját szabályzatokkal kell, hogy rendelkezzenek, a konkrét esetek ez alapján kérhetők számon. A rádiónál ezt a vezetőség és a kuratóriumokon keresztül képviselt politikai-civil kontroll közös megegyezése határozza meg. A helyzet azonban ingoványos a médiajogász szerint, nem zárható rövidre egyszerű jogi fogalmakkal. Többféle értelmezés is belefér a közszolgálatiság fogalmába. Polyák Gábor személyes véleménye szerint egyébként nem biztos, hogy a jelenlegi szűk frekvencia-kiosztási helyzetben jó dolog, ha egy teljes frekvencia egyfajta műsornak van szentelve. Tímár János, az ORTT testületének tagja szerint ez elsősorban nem jogi ügy, ezért az ORTT nem is szankcionált semmit. Az, hogy kinek mi számít közszolgáltatásra méltó kulturális értéknek, nehéz kérdés. Magának a rádiónak a közszolgálatisága Tímár szerint a saját működési szabályzata alapján kérhető számon. Ebből következően a három állomás közszolgálatiságát külön-külön kell értékelni. A Petőfinél ugyanakkor bonyolítja a helyzetet, hogy a Közszolgálati Műsorszolgáltatási Szabályzatot nem a mai vezetés fogadta el. Tímár szerint aggályokat inkább az vethet fel, hogy egy közszolgálati, tehát államilag dotált rádió kereskedelmi működéssel nem sérti-e meg a hasonló módon működő kereskedelmi rádiókat. Ugyanezt korábban Rónai Egon, a Pont FM vezetője is többször nehezményezte az ÉS hasábjain, ugyanakkor Tímár szerint a Petőfi nem jelent veszélyt a jelenlegi struktúrára. Amennyiben azonban valaki nehezményezné, lehetnek további vizsgálatok, amelyekkel Tímár és Polyák szerint az EU kurrens bizottságához lehet fordulni. (hirszerzo.hu, ) EU, fogyasztás, szabályozás Bírálják az olasz médiatörvényt Az Európai Bizottság két hónapot adott az olasz kormánynak, hogy kiegyenesítse a digitális televíziózásról szóló törvénybe foglalt kunkorokat, amelyekkel a Berlusconi tulajdonában lévő Mediasethez hasonló kaliberű cégeknek kedvez. A Berlusconi miniszterelnöksége alatt hatályba léptett médiatörvény az EB szerint ellehetetleníti a piaci verseny kialakulását a digitális földi műsorszórás piacán. A Gasparri nevével fémjelzett médiareform a Berlusconi-kormány legvitatottabb, és egyben legnagyobb port kavart döntései között vonult be a köztudatba. A brüsszeli ultimátum indoklásában az olvasható, hogy a médiatörvény igazságtalan előnyöket szavatol a már létező olasz műsorszolgáltatóknak, mint a Berlusconi család tulajdonában lévő Mediasetnek, a közszolgálati RAI-nak, vagy a Telecom Italia médiabirodalmának. A törvénnyel szemben megfogalmazott kritikák nem számítanak újdonságnak, hiszen Berlusconit, miniszterelnökségének öt éve alatt, éppen a saját birodalmának megerősítését célzó médiatörvény miatt érte a legtöbb támadás. Az olasz elnök által első körben visszadobott, majd később a Berlusconi személye elleni bizalmi szavazással keresztülvitt médiatörvény a piacot jelenleg uraló társaságok számára lehetővé teszi, hogy a műsorszóráshoz szükséges frekvenciatartománynál nagyobb sávot birtokoljanak, ezáltal tartva kézben a digitális műsorszórás kialakulóban lévő piacát. 8
9 A Berlusconi család birtokában lévő Mediaset, Olaszország legnagyobb magánkézben lévő műsorszolgáltatója 1,6 milliárd eurót fektetett eddig a digitális földi műsorszórásba, és jövőbeli bevételeinek nagy részét is újabb csatornák és szolgáltatások kialakítására fordítaná. (sg.hu, ) EU, gazdaság, szabályozás A Microsoft is 18 hónapig tárolja az internetezők adatait A Google után a Microsoft is közzétette adatmegőrzési gyakorlatát, és ezzel egy időben az összes érdekelt cég figyelmét felhívta az ágazati szintű egyeztetések jelentőségére. A cég szintén másfél év után névtelenítené az adatokat. A szoftvercég közleményéből kiderül, hogy ők is fontosnak tartják a helyzet tisztázását, ezért közlik saját gyakorlatukat, követve a Google példáját. Bár meglehetősen sokat késtek a lépéssel és az Európai Bizottság is több alkalommal érdeklődött ebben a kérdésben, a cég másodikként állt elő a farbával az Ask.com azonnal csatlakozott a kezdeményezéshez és ők is a tárgyalások megkezdését javasolják a riválisoknak. A Microsoft a Google-hoz hasonlóan 18 hónapig tárolná a fontosabb keresési adatokat, ezt követően névtelenítené azokat, hogy megvédje a felhasználók személyes jogait. Az egyetlen változtatás, hogy a keresőcéggel ellentétben a lépés visszamenőleg is érvényes, vagyis nem csak a jövőbeni keresésekre vonatkozik. A Live Search keresőportálon végrehajtott kereséseknél a felhasználó beleegyezése esetén tovább is őrizhetik az adatokat, ám alapesetben a 18 hónapos szabályt követik. Az eltárolt információkat a közlemény szerint a személyes adatoktól, címektől és telefonszámoktól elkülönítve tárolják, az úgynevezett süti fájlokat pedig végleg törlik, igyekezvén kiszűrni azok illetéktelen felhasználását. Bár a várakozások szerint mind az USA, mind az EU üdvözli majd a lépést, a cég további kritikára számíthat azon tervei miatt, amelyek a nagy online hirdetőplatformok beolvasztását, az azokkal történő egyesülést célozzák. Ebben szintén nincsenek egyedül a Google a DoubleClick felvásárlásának jóváhagyására vár, míg Redmond 6 milliárd dollárért szerezné meg az aquantive céget. Itt szintén a személyes jogok védelmével kapcsolatban hangoztak el kifogások, különös tekintettel a hirdetési platformok által eltárolt adatok miatt. Mindkét cégnél további lépésekre lesz szükség, hogy elhárítsák ezen ellenérveket. A cég egyébként 7,3 százalékkal, 3,04 milliárd dollárra növelte nettó nyereségét pénzügyi éve június 30-án zárult utolsó negyedévében az egy évvel korábbihoz képest. Az árbevétel 13 százalékkal, 13,4 milliárd dollárra kúszott fel. A profit ugyan megegyezett az elemzők várakozásával, ám a PC-piac növekedése nem lendített annyit a Windows Vista értékesítésén, mint sokan várták, ezért az egyesült államokbeli cég részvényeinek árfolyama 2 százalékkal csökkent. A viszonylag jó eredmény ellentétes folyamatok eredője. Míg a társaság irodai és vállalati szoftvereket forgalmazó, illetve online szolgáltatásokat nyújtó divíziója százalékkal növelte forgalmát az utóbbin belül a webes hirdetésekből származó bevételek a várakozásokat messze felülmúlva, 33 százalékkal nőttek, addig az xbox videojáték-konzol garanciális javítási költségei nyelték a bevételeket és a Vista forgalma csak a cégvezetés várakozásának alsó határát érte el. (sg.hu, ) gazdaság, EU, szabályozás, fogadtatás (komm.) Bizottsági figyelmeztetés a spanyol reklám-özön miatt A határok nélküli televíziózásról szóló irányelv szabályainak ellenőrzése Spanyolországban két szakaszban zajlott le, az első május 1-je és június 30-a között, a második pedig a 2005 júliusa és 2006 júliusa közötti hónapok egy-egy hete során, mintavétellel. Az ellenőrzés különösen a 18. cikk (2) bekezdésében foglalt szabályok helytelen értelmezésére mutatott rá. A reklámszünet fogalmát Spanyolország túl szűken értelmezi, így számos reklám túllépi az irányelv által rögzített óránkénti 12 perces határt. A Bizottság által felderített másik, a spanyol televíziós csatornák által gyakran elkövetett szabálysértés az irányelv 11. cikkének 9
10 (4) bekezdésében előírt, az egyes hirdetési szünetek közötti kötelező húszperces időszak szabályát érinti. A Bizottság mai döntése igazán jelzésértékű, mivel alig néhány hónappal követi a határok nélküli audiovizuális médiaszolgáltatásokra vonatkozó azon új irányelv hatálybalépését, amely fenntartja, sőt megerősíti a reklámszünet és távértékesítés óránkénti 12 perces felső határát. Az Európai Bizottság tehát levelet intézett Spanyolországhoz, amelyben figyelmezteti a határok nélküli televíziózásról szóló irányelv szerinti kötelezettségeinek tiszteletben tartására. A spanyol kormánynak két hónap áll a rendelkezésére, hogy választ adjon a levélben kifejezett aggályokra. (jogiforum, ) EU, szabályozás EB-javaslat a 3G-s mobilszolgáltatások térnyeréséért Az Európai Unió vezetősége javaslatot tett a standard GSM mobiltelefonoknak fenntartott rádiófrekvenciák újraelosztására. Az intézkedéssel bővülnének a harmadik generációs szolgáltatások piacai. A 900 és 1800 MHz-es frekvenciák használatának újraelosztásával kívánja az Európai Bizottság olcsóbbá tenni a mobilszolgáltatók számára a vezeték nélküli szolgáltatások értékesítését. Az EU-tagországok kormányainak jóváhagyását igénylő javaslat felszabadítaná a jelenleg korlátozott 3G-s szolgáltatások piacát áll a javaslatban. Amennyiben a javaslatot elfogadják, a 900 MHz-es tartomány felszabadulását követően a 3G-s technológiák révén a jelenleginél 40 százalékkal magasabb lefedettséget érhetnének el ugyanakkora befektetéssel a mobilszolgáltatók. A frekvenciatartományokra 20 évvel ezelőtt kivetett korlátozások megszűntével 2012-ig 300 millió emberhez jutnának el a vezetéknélküli kommunikációs szolgáltatások. A változás elsősorban Ázsiát, Európát és Afrikát érintené. (terminal.hu, ) EU, fogyasztás, szabályozás, technológia 10
11 Felhasználási jog A tartalomszűrés ellen küzdenek a belga szolgáltatók A Belga Írók, Zeneszerzők és Kiadók Szövetsége (SABAM) fontos jogi csatát nyert annak a vitának a keretében, amelyben jogi ellenfele a TISCALI Internetes Szolgáltató, a közelmúltban SCARLET EXTENDED Ltd. nevet felvett cég. A belga internetszolgáltatókat tömörítő szövetség támogatásával szembeszáll a korábbi bírósági ítélettel a Scarlet, amely két uniós direktíva ütköztetésével igyekszik alátámasztani saját álláspontját. A belga bíróság döntésével arra kötelezte a szolgáltatót, hogy az Audible Magic szoftver segítségével iktassa ki saját hálózatán a törvénysértőnek ítélt fájlcserélő forgalmat. Ezt követően a SABAM szerzői jogi csoport egy újabb szolgáltatót szólított fel hasonló lépések megtételére, a szolgáltatók azonban nem hagyják magukat és megpróbálnak szembeszállni az ítélettel. A szövetség ugyanis arra az álláspontra helyezkedett, hogy két európai uniós direktíva ütközik egymással, ráadásul Belgiumban nincs egyértelműen szabályozva a kérdés, és ezt a bíróság figyelmen kívül hagyta. Mindezek után megtámadhatják a döntést és korántsem biztos, hogy ezúttal is hasonló ítélet születik majd. A többi szolgáltató eközben arra hivatkozik, hogy egyetlen döntés nem kényszerítheti őket automatikusan hasonló lépések megtételére, mivel precedensek hiányában akár minden egyes ügyben eltérő döntés születhet. A probléma lényege, hogy két uniós rendelkezés, az e-kereskedelmi direktíva, valamint a szerzői jogi direktíva ütközik egymással. Előbbi kimondja, hogy a pusztán közvetítőként tevékenykedő felek nem tartoznak felelősséggel és nem is kötelezhetők a forgalom megfigyelésére, míg utóbbi kiemeli, hogy a jogtulajdonosok bírósági úton kötelezhetik bármelyik felet a monitorozásra, amennyiben a hálózatot kalózkodásra használják. A két rendelkezés közötti különbséget a bíróság nem vette figyelembe, és megpróbálta elválasztani egymástól a monitorozást és a tartalomszűrést erre hivatkozva döntöttek úgy, hogy kikényszeríthetik a tartalomszűrést. (gondola.hu és hwsw.hu, és sg.hu, ) szabályozás, felhasználási jog, EU 11
12 Fogadtatás Félnek az internettől a német lapkiadók Az internet konkurenciája és a csökkenő példányszámok miatt egyre jobban aggódnak a német lapkiadók. Ez tűnt ki a Német Lapkiadók Szövetségének (BDZVéves jelentéséből, amely megerősítette, hogy csökken az olvasók száma, s mindenekelőtt a fiatal generáció részesíti előnyben az internetet. Pedig Németország immár hagyományosan Európa és a világ egyik legnagyobb lappiaca. Az országban összesen 352 napilap jelenik meg, ezek összes példányszáma azonban első ízben esett 21 millió alá. A példányszám-csökkenés egy év alatt két százalékos volt. Ez még talán nem is olyan aggasztó, a kiadók számára azonban aggodalomra ad okot, hogy ez a csökkenő irányzat évek óta tart. S mindezzel párhuzamosan megfigyelhető az a változás is, hogy a fiatalok, s a kissé idősebbek úgy 35 éves korig már nem az újságokon nevelkednek, hanem az interneten kutatnak a számukra érdekes információk után. A lapkiadók ugyanakkor kénytelenek voltak megállapítani azt is, hogy ezen a tendencián immár aligha lehet változtatni. Új stratégiára van szükség, mégpedig elébe kell menni a fiatalok igényeinek. Tudomásul kell venni ugyanis, hogy azok a fiatalok, akik 20 évesen egyáltalán nem, vagy alig olvasnak újságot, 30 vagy 40 éves korukban sem teszik majd ezt. Azaz ha a hagyományos újságot nem akarják a kezükbe venni, ott kell megcélozni őket, ahonnan az információkat szerzik, mégpedig a mobilok képernyőin, a számítógépeken. S mindebből az is egyértelmű, hogy a mai fiatalok nem elsősorban a hagyományos újságok hagyományos tartalmi információi iránt érdeklődnek, hanem egészen más jellegű hírek iránt. A hangsúlyt tehát ebből a szempontból nemcsak az új megjelenésre, hanem egyidejűleg az új tartalomra kell helyezni, s ez pedig óriási kihívás a szerkesztőségek számára. Mindez a német lapkiadókat arra késztette, hogy egyre újabb internetes portálokkal jelenjenek meg. Ezek száma már ma is meghaladja a hatszázat, de a kínálatot még sokoldalúbbá és igényesebbé akarják tenni. Habár az internet oldalakból származó jövedelmek az elmúlt évben mintegy 60 százalékkal növekedtek, még mindig kevés azoknak az újságoknak a száma, amelyek a nyomtatott kiadásokat költségtérítés ellenében teszik fel az internetre. Közéjük tartozik egyébként Németország legnagyobb példányszámú lapjai közül a konzervatív Frankfurter Allgemeine Zeitung és a liberális Süddeutsche Zeitung. Mindennek ellenére a kiadók azon a véleményen vannak, hogy nem ez a járható út, a bevételeket sokkal inkább az internethez kapcsolódóan más forrásokból például utazások szervezésével, párválasztással, vagy pedig különböző ár-, illetve termékösszehasonlításokkal kell megszerezni. Tudják, hogy ez nem lesz könnyű, s nemcsak az internet térnyerése, hanem egyebek között a lakosság növekedésének megtorpanása, sőt a népesség csökkenése miatt is. Az újságok reklámkampányának középpontjában most az a jelszó áll: Aki olvas, az ért. (origo.hu, ) fogyasztás, gazdaság, fogadtatás (komm., reak.) 12
13 Vállalati blogok gyerekcipőben Azért nem készítenek blogot a magyar vállalatok, mert nem látják annak előnyeit derült ki a Lewis PR új nemzetközi felméréséből. Globálisan sem elterjedt a cégek internetes naplóvezetése, az Egyesült Államokon kívül még mindig kevés vállalat ismerte fel az ebben rejlő potenciális lehetőségeket. A kutatás amelyet 11 országban végeztek el 300 cég válaszain alapul. Mint kiderült: a vizsgált országokban a kis- és középvállalatok kevesebb, mint öt százaléka rendelkezik vállalati naplóval jelenleg. A megkérdezett európai cégek mindössze 2,5 százaléka rendelkezik egy vagy több vállalati bloggal. Nem sokkal jobb a helyzet az ázsiai-óceániai térségben sem, itt 5,5 százalék az arány. A rangsort az Egyesült Államok vezeti 14 százalékkal. A felmérésben részt vevő vállalatok többsége az IT vagy a média területén tevékenykedik, ezeknek a szektoroknak pedig kiemelten fontos lenne a kapcsolattartás a fogyasztókkal. Így a többi szektort is figyelembe véve, valószínűsíthető, hogy ez az arány még kisebb lenne. Meglepő módon az USA kivételével minden ország úgy gondolja, hogy a vállalati blog kérdésében még jócskán le van maradva a világ többi részétől mondta Andres Wittermann, a Lewis PR európai alelnöke. Sokféle magyarázat létezik. A dél-európai országok úgy vélik, hogy ők hagyományosan lassabbak az IT-innováció területén. Más nemzetek például Németország vagy Hollandia nem látnak üzleti lehetőséget a blogolásban. A vállalatok még mindig nem látják tisztán, milyen előnyökkel, költségekkel és következményekkel járhat a naplóírás mondta Mark van der Wolf, a Lewis Benelux kreatívigazgatója, egyben a kutatás vezetője, aki hozzátette: jogosan elővigyázatosak a cégek, hiszen mint azt a felmérése is bizonyítja, nem mindenkinek való a kommunikáció ezen műfaja. Magyarországon húsz nagyvállalat honlapját vizsgálták, egyiken sincs utalás vállalati blogra, jóllehet ez a fajta aktivitás itthon is egyre népszerűbb. (kreativ.hu, ) fogyasztás, fogadtatás (komm.), tartalomkínálat A tévéket veszélyezteti az internet az USA-ban Fej-fej mellett áll a tévénézésre és az internetezésre fordított idő az Egyesült Államokban, miközben a reklámpiaci részesedése még mindig sokkal magasabb a régi médiának, derül ki egy felmérésből. Hazánkban is hasonló trendek figyelhetők meg, ám a magyar internetpenetráció még elmarad az amerikaitól. Az USA-ban 68,3 milliárd dollárt költöttek a tavalyi évben a hirdetők a televíziókban, miközben az online büdzséjük 16,5 milliárd dollárra rúgott, közölte a Jupiter Research piackutató vállalat. A jelentős különbség ugyanakkor egyre kevésbé indokolt, vélik a szakemberek, mivel a két médium használatára fordított idő kiegyenlítődött. A kutatások szerint az internettel rendelkező amerikaiak átlagosan heti 14 órát töltenek számítógépeik monitorja előtt, és ugyanennyi időt fordítanak tévézésre is. Miután a tengerentúlon az internetes penetráció 80 százalékos, a szakemberek szerint a hirdetők szempontjából releváns célcsoportok online is megszólíthatók. Ráadásul a legfiatalabb korosztály (18-24 évesek) tagjai számára akik körében az online penetráció gyakorlatilag megegyezik a tévéjével immár az elsőszámú médiummá lépett elő a net. Ők ugyanis kétszer annyi időt töltenek a világhálón, mint a tévékészülékek előtt. A trendek itthon is az amerikainak megfelelőek, igaz még jóval kevesebb ember használja a világhálót. Az internetezők ugyanakkor egyre többet szörfölnek az esti televíziós főműsoridőben, ami várhatóan megváltoztatja majd a médiaköltések szerkezetét. A fre hazai felhasználóinak internetezési szokásait vizsgálva tavaly ősszel a Medián Webaudit megállapította, hogy hazánkban esténként az adott nap webezőinek akár a 20 százaléka is a világhálón tölti idejét, mellőzve a tévézést. (mfor.hu, ) gazdaság, fogyasztás, fogadtatás (komm.) 13
14 Nevet változtatott a finn Cigány tévé Új címet adtak egy romaszervezetek bírálatát kiváltó televíziós műsornak a finn közszolgálati televízióban, tartalmán azonban nem változtattak. A vígjátéksorozat Manne TV (Cigány tv) címmel indult júniusban, az YLE közszolgálati csatornán, a jövőben azonban már Romano TV (Roma tv) néven szerepel majd a műsorújságokban. A finnországi romák szervezete leszögezte: egy politikailag látszólag korrektebb cím nem változtat azon, hogy a program megszüntetését követelik. Roma kisebbségi szervezetek és az emberi jogokat védő szervezetek szerint a műsor a népcsoport becsmérlésére, fajgyűlölet és erőszak szítására alkalmas. A készítők viszont azt állítják, a sorozat a sztereotípiák eltúlzott megjelenítésével éppenséggel támadja az előítéleteket, és arra akarja ösztönözni a nézőket, hogy gondolkodjanak el ezeken az előítéleteken. (index.hu, ) fogadtatás (reak.) A 101 Reykjavík rendezője nyert Karlovy Vary-ban A 42. Karlovy Vary-i filmfesztiválon résztvevő magyar alkotások (Dolina, Boldog új élet, A csapda) egyikét sem díjazták. A fesztiválon részt vevő kritikusok lelkesedése után nem okozott különösebb meglepetést, hogy a 20 ezer eurós jutalommal járó fődíjat, a Kristályglóbuszt a Myrin (Jar City) című izlandi film nyerte. A 101 Reykjavík-ot és A tenger-t is jegyző Baltasar Kormákur nyertes alkotása izgalmasan hangzik: műfaját tekintve thriller, és az izlandiak tökéletes DNS-e utáni hajszáról szól. A legjobb rendezés díját a norvég Bard Breien kapta a Kunsten a tenke negativt (The Art of Negative Thinking) című filmjéért, a zsűri díját Michael James Rowland vihette haza a Lucky Miles-ért. A legjobb színésznő díját a spanyol Elvira Mínguez kapta a Pudor-ban nyújtott alakításáért, a legjobb színész az orosz Szergej Puszkepalisz lett, akit a Prostyje vescsi (Simple Things) című filmért díjaztak. Az East of the West szekció fődíját a horvát Ognjen Svilicic Armin című filmjének ítélték. (origo.hu, ) fogadtatás (díj), rendezvény Brüsszelben nyert díjat az Iszka utazása Ötödik alkalommal rendezték meg a belga fővárosban az európai filmek seregszemléjét. A Belgium elsőszámú filmfesztiváljaként számon tartott brüsszeli mustra szombat esti záróünnepségén Varga Mária és Rózsika kapta meg a legjobb színészi alakítás díját az Iszka utazása című film főszerepéért. A testvérpár Bollók Csaba filmjében a Déli-Kárpátok bányavidékén élő utcagyerekek szerepében látható, a film története saját, személyes sorsukhoz és mindennapjaikhoz nagyon közel áll, Mária és Rózsika Bollók filmjében játszik először. A 38. Magyar Filmszemle fődíjas alkotása, melyet közel négy év előkészítő munka előzött meg, a rendező és Varga Mária véletlen találkozásának köszönhetően született meg. A brüsszeli fesztivál idei versenyprogramjába 14 európai film kapott meghívást, a zsűri mindössze két díj sorsáról dönthetett. (orientpress.hu, ) fogadtatás (díj), rendezvény Elvették hallgatóitól a Petőfit A meglévő közönség egy része, ahogy a várható is volt, barátságtalan lépésként értékel minden változást, ami a Magyar Rádiónál történik ismerte el Such György, a Rádió elnöke. Ezek a Petőfinél érthetőek is tette hozzá, mivel ezt valóban elvették korábbi, háromnegyed részben 60 év feletti hallgatójától. Csakhogy ennek az adónak ezentúl a 40 éven alattiakat kell megszólítania, ez a korosztály pedig, különösen vidéken, jól fogadta a változást. A Rádió vezetése 2007-re nem vár reklámbevétel-növekedést, sőt néhány tízmilliós csökkenéssel számol tól azonban erőteljes bővülést terveznek, és három éven belül megdupláznák a tavalyi 900 milliós nettó hirdetési bevételt. Such szerint egyre több az olyan ügyfelük, amely korábban soha nem hirdetett a közrádióban. Különösen a megfiatalodott 14
15 Petőfitől várnak sokat, itt nagyságrendekkel nagyobb bevételre számítanak. A Bartók esetén arra bazíroznak, hogy ezt sok döntéshozó hallgatja, s ebből a körülményből eddig még nem sikerült pénzt csinálni. (napi.hu, ) gazdaság, fogadtatás (komm.) A versenytársakat bírálja a BBC főnöke Thompson szerint növekvő gondot okoz a minőségi hírek hiánya a kereskedelmi médiában, s példaként hozta fel a BSkyB nemrégiben történt eltávolítását a Virgin Media kábeltévés hálózatának kínálatából. Thompson analógiaként a BBC kult sci-fijének, a Doctor Who-nak egy korábbi epizódját hozta fel, amelyben a galaxis összes tévéjét egyetlen űrállomásról ellenőrzik. A brit kormány nemrégiben kibocsátott, a műsorszolgáltatással foglalkozó anyaga kapcsán a BBC-vezér azt mondta, hogy abban sokkal több jó elem van, mint rossz, ugyanakkor amellett érvelt, hogy a BBC közszolgálati pozícióját védeni kell kormányzati szinten az elkövetkező években is. Erre már csak azért is szükség van szerinte, mert a jelenlegi kereskedelmi műsorkínálatban sok hiányosság tapasztalható, s ez a tehetség elszivárgásához és a produkciós bázis leépüléséhez vezethet. A szakember válságosnak látja a hírgyűjtés folyamatában bekövetkezett változásokat is, ami abból ered, hogy a világ műsorszolgáltatói csökkentik a külföldi munkatársak létszámát, és ugyanez áll az oknyomozó újságírásra fordított pénzekre is. Ezzel kapcsolatban Thompson elég keményen fogalmazott: Ez nagyon egyszerű: vegyék csak ki a BBC-t, de akkor ezzel elvész a kínálat egy jelentős része is. A kereskedelmi versenytársak már régóta nyomást próbálnak gyakorolni a BBC-re és a kormányzatra, hogy a közszolgálati adó csökkentse vagy akár szüntesse meg bizonyos szolgáltatásait, mivel azokkal véleményük szerint lenyomja a versenyt. Thompson erre a kérésre általánosságban ismét nemmel válaszolt, miközben azt hangsúlyozta, hogy a BBC azért maga is gondolkodik azon, hogyan lehetne a vállalkozást karcsúbbá, s a kínálatot szűkebbé, egyszersmind még minőségibbé tenni. Igaz ez a törekvés a rádiós, televíziós és webes kínálatra is. Thompson szerint a közönség is amellett van, hogy a BBC megőrizze klasszikus értékeit, de az új digitális lehetőségek fényében változzék is. A vezető úgy értékelte, hogy a kormány új anyaga is amellett áll ki, hogy a BBC vezetése váljék hatékonyabbá, a társaság karcsúsodjon, ugyanakkor maradjon vezető médium, amely utat mutat a többiek számára. (mediainfo.hu, ) fogadtatás (komm.), szabályozás Szexuális bűnözőket törölt a MySpace A nagy látogatottságú oldalakat a legtöbben ismerkedésre használják. Több szakértő szerint azonban a milliós internetes közösségek egyértelműen teret engednek a szexuális bűnözők tevékenykedésének is. A szexuális bűnözők is használják a közösségi oldalakat, legalábbis ez derült ki egy most elvégzett felmérésből, amelyet népszerű MySpace oldalain folytattak. A portál szakemberei mintegy 29 ezer korábban szexuális bűncselekmény elkövetéséért elítélt felhasználót találtak a regisztráltak között. Az News Corp tulajdonában levő hatalmas látogatottságú közösségi oldal már korábban is vizsgálta felhasználói hátterét, s akkor mintegy 7000 felhasználót töröltek, akik többsége elítélt bűnöző volt. A napi 60 millió egyedi látogatót kiszolgáló oldalon a most felderített személyek regisztrációját törölték, és megpróbálják a későbbi visszaszivárgásukat is megakadályozni. A szolgáltatást az elmúlt év folyamán több támadás is érte, miután néhány felhasználót szexuálisan zaklattak az oldalon. Több tizenéves lány családja, akiket szexuálisan zaklattak a MySpace-en, beperelte januárban a közösségi portált, mivel nem védi meg a fiatal tagjait az ilyen atrocitásoktól. 15
16 Amerikában tavaly óta létezik egy központi adatbázis az ilyen jellegű bűncselekmények elkövetőinek adataival, amely segítségével igyekeznek a bűnelkövetőket követni az interneten. Ez az adatbázis idén májusban mintegy 600 ezer elítélt szexuális bűnöző adatait tartalmazta. A mostani akcióban is ennek segítségével szűrték ki a regisztrált tagok közül azt a 29 ezret, akiket azonnal töröltek is a MySpace tagjai közül. A főállamügyész szerint azonban mindenképpen szigorúbb beléptetési rendszerre és folyamatos szűrésre van szükség az ilyen oldalakon felbukkanó bűnözőkkel szemben. (fn.hu, ) fogadtatás (reak.), fogyasztás, szabályozás A Microsoft is 18 hónapig tárolja az internetezők adatait A Google után a Microsoft is közzétette adatmegőrzési gyakorlatát, és ezzel egy időben az összes érdekelt cég figyelmét felhívta az ágazati szintű egyeztetések jelentőségére. A cég szintén másfél év után névtelenítené az adatokat. A szoftvercég közleményéből kiderül, hogy ők is fontosnak tartják a helyzet tisztázását, ezért közlik saját gyakorlatukat, követve a Google példáját. Bár meglehetősen sokat késtek a lépéssel és az Európai Bizottság is több alkalommal érdeklődött ebben a kérdésben, a cég másodikként állt elő a farbával az Ask.com azonnal csatlakozott a kezdeményezéshez és ők is a tárgyalások megkezdését javasolják a riválisoknak. A Microsoft a Google-hoz hasonlóan 18 hónapig tárolná a fontosabb keresési adatokat, ezt követően névtelenítené azokat, hogy megvédje a felhasználók személyes jogait. Az egyetlen változtatás, hogy a keresőcéggel ellentétben a lépés visszamenőleg is érvényes, vagyis nem csak a jövőbeni keresésekre vonatkozik. A Live Search keresőportálon végrehajtott kereséseknél a felhasználó beleegyezése esetén tovább is őrizhetik az adatokat, ám alapesetben a 18 hónapos szabályt követik. Az eltárolt információkat a közlemény szerint a személyes adatoktól, címektől és telefonszámoktól elkülönítve tárolják, az úgynevezett süti fájlokat pedig végleg törlik, igyekezvén kiszűrni azok illetéktelen felhasználását. Bár a várakozások szerint mind az USA, mind az EU üdvözli majd a lépést, a cég további kritikára számíthat azon tervei miatt, amelyek a nagy online hirdetőplatformok beolvasztását, az azokkal történő egyesülést célozzák. Ebben szintén nincsenek egyedül a Google a DoubleClick felvásárlásának jóváhagyására vár, míg Redmond 6 milliárd dollárért szerezné meg az aquantive céget. Itt szintén a személyes jogok védelmével kapcsolatban hangoztak el kifogások, különös tekintettel a hirdetési platformok által eltárolt adatok miatt. Mindkét cégnél további lépésekre lesz szükség, hogy elhárítsák ezen ellenérveket. A cég egyébként 7,3 százalékkal, 3,04 milliárd dollárra növelte nettó nyereségét pénzügyi éve június 30-án zárult utolsó negyedévében az egy évvel korábbihoz képest. Az árbevétel 13 százalékkal, 13,4 milliárd dollárra kúszott fel. A profit ugyan megegyezett az elemzők várakozásával, ám a PC-piac növekedése nem lendített annyit a Windows Vista értékesítésén, mint sokan várták, ezért az egyesült államokbeli cég részvényeinek árfolyama 2 százalékkal csökkent. A viszonylag jó eredmény ellentétes folyamatok eredője. Míg a társaság irodai és vállalati szoftvereket forgalmazó, illetve online szolgáltatásokat nyújtó divíziója százalékkal növelte forgalmát az utóbbin belül a webes hirdetésekből származó bevételek a várakozásokat messze felülmúlva, 33 százalékkal nőttek, addig az xbox videojáték-konzol garanciális javítási költségei nyelték a bevételeket és a Vista forgalma csak a cégvezetés várakozásának alsó határát érte el. (sg.hu, ) gazdaság, EU, szabályozás, fogadtatás (komm.) A webes videók mellett tovább él a televíziózás Már nagyjából 81 millió ember néz internetes videót az Egyesült Államokban, de ez nem érinti hátrányosan a televíziózást egy új felmérés szerint, amelyet a Nielsen Co. és a Cable & Telecommunications marketinges szövetség (CTAM) végzett el. 16
17 A tanulmány szerint az USA 129 millió szélessávú felhasználójának a 63 százaléka néz online videót, számuk 16 százalékkal emelkedett szeptember óta. Ugyanakkor a televíziónézés nem esett vissza jelentősen. A tanulmány szerint az internetes videókat a hagyományos televíziózás mellett nézik, nem helyette áll az Adweek.com cikkében. A felmérés szerint a kutatásban részt vevők 33 százaléka közölte, hogy bár néznek netes videókat, mégis több időt töltenek tévénézéssel, míg csupán 13 százalék mondta, hogy csökkent a hagyományos televíziózásra fordított idő. A válaszadók közölték, hogy azáltal, hogy az interneten elérhetők a televízióműsorok, több időt szánnak a webes videózásra, míg az utóbbiak elérhetősége a tévékészüléken keresztül a televíziózásra fordított időt növeli. A felmérés szerint az Egyesült Államokban a Yahoo internetes oldala hódít, amelyen mozifilmeket érhetnek el a felhasználók. A Nielsen és a CTAM több mint 2200 internetes interjút készített el, hogy elemezni tudja, a különböző videóformák és hirdetések hogyan befolyásolják az internetes és a hagyományos televíziózást. (mfor.hu, ) fogyasztás, fogadtatás (komm.) Két évig tárolja rólunk az adatokat a Google A Google bejelentette, hogy szervere internetes nyomkövetői cookie-jai, amelyek a felhasználó gépére kerülnek a későbbi azonosíthatóság végett, egyedülálló módon automatikusan törlődnek két év elteltével olvasható a BBC News honlapján. A bejelentés azzal a megszorítással érvényes, hogy a Google cookie-ja csak akkor tűnik el, ha a felhasználó két évig nem lép újra a Google honlapjára, mert ha újra fellép, az élettartama újra kezdődik. A cookie az angol szó eredetileg sütit, kekszet jelent, ezért egyesek bitsütinek is magyarítják egy kódsorozat, amely a személyi számítógépek háttértárolójára kerül, és amikor a felhasználó újra az adott honlapra lép, ezáltal könnyen azonosítható. Persze a cookie-kat a felhasználó maga is könnyen törölheti, nem szükséges megvárnia, amíg az élettartama lejár és törlődik. S ugyanígy a felhasználó osztályozhatja, hogy melyek legyenek azok a bitsütik, amelyeket tárol a számítógépén, és melyeket azok, amelyeket nem. A Google egyébként még márciusban arról tájékoztatta a felhasználókat, hogy a keresési eredményeket 18 hónap után teszi anonimmé. A Google-on kívül egyetlen más keresőprogram-szolgáltató cég sem hozott rendelkezést az IP-azonosítók anonimmá tételéről és a cookie-k élettartamának csökkentéséről olvasható a BBC News beszámolójában. (origo.hu, ) fogadtatás (komm.) Blogrekord: százmillió látogató két év alatt Százmillió találatot kapott kevesebb, mint két év alatt Hszü Csing-lej (Xu Jinglei) interneten megjelent webnaplója, s ezzel a kínai színésznő a világ legszélesebb körben olvasott bloggere. A művelt és erős jelleméről híres színésznő 600 nap alatt úgy érte el ezt a rendkívüli teljesítményt, hogy szexről vagy magánéleti titkokról semmit sem írt, csak a munkájával és a mindennapi életével kapcsolatos dogokat osztotta meg olvasóival. Hszü webnaplója július 12-én érte el a százmilliomodik találatot a Sina.com.cn népszerű kínai weboldal szerint, amely számos kínai művésznek biztosít megjelenési felületet. A színésznő 2005 októberében kezdte írni blogját, amelyből 2006 márciusában könyv is született. A 33 éves Hszü a jelentkezők közül húsz rajongóját hívta meg, hogy legutóbbi sikerét egy közös partin ünnepeljék meg. Hszü Csing-lej a 2004-es San Sebastian-i Nemzetközi Filmfesztiválon kapott nemzetközi figyelmet, amikor a Levél egy ismeretlen nőtől (Letter From an Unknown Woman) című filmjéért a legjobb rendezőnek járó díjat kapta. A Technorati vezető blogkeresőmotor szerint az interneten lévő webnaplók közül Hszü blogja kapta tavaly a legtöbb találatot. 17
18 A Sina.com elemzője szerint a július 12-ei áttörés óta további kétmillióan nyitották meg az oldalt. A webnaplóírásban jelenleg második helyen álló Han Han, a 25 éves író és autóversenyző is hamarosan átlépi a 100 milliós küszöböt. (origo.hu, ) fogyasztás, fogadtatás (díj) Kapzsivá és boldogtalanná teszi a gyereket a sok tévézés A televízió és az internet a gyerekeket bomlasztóvá, tiszteletlenné és anyagiassá teszi állapította meg egy kormányzati támogatással készített nagy-britanniai tanulmány. A National Consumer Council (nemzeti fogyasztóvédelmi tanács) megállapítja: a tévé és a monitor előtt sok időt töltők sokkal anyagiasabbak, az ilyen gyerekek többet vitatkoznak a családjukkal, rosszabb véleménnyel vannak a szüleikről és az önbecsülésük is gyengébb. A fogyasztóvédelmi jelentés érdekes kiemeli, hogy mennyire különbözik a tévé és az internet befolyása, hatása az egyes társadalmi csoportokban. A szegény sorban élő gyerekek sokkal gyakrabban néznek kommersz műsorokat, valamint a csak az idősebb korosztály számára ajánlott adásokat. A dokumentum leszögezi: a hátrányos helyzetű területeken élő gyerekek 51 százaléka gondolja úgy, hogy minél több pénze van valakinek, annál boldogabb, 47 százalékuk pedig legszívesebben vásárlással üti el az idejét. Ezzel szemben a tehetős családok gyermekei közül csak 23 százaléka értett egyet az előbbi két kijelentéssel. A jelentős kiemeli azt is, hogy a tévénézés sok családban szinte folyamatos tevékenység, és ez különösen így van az étkezések idején. A kutatás minden bizonnyal megerősíti Gordon Brown brit miniszterelnök törekvését, amellyel szeretné megállítani a gyerekkor erózióját. A kormányfő korábban úgy vélekedett, hogy a gyerekek egyre inkább ki vannak téve az agresszív hirdetések nyomásának. (inforadio.hu, ) fogadtatás (komm.) 18
19 Nem cigiznek többé a Disney-filmekben Nem kap többé szerepet a cigaretta a Walt Disney filmstúdió és az égisze alatt működő Touchstone és Miramax stúdiók által készített produkciókban jelentette be a főként családi filmeket gyártó és forgalmazó cég. A Walt Disney Co. osztja az Ön aggodalmait a cigarettázás okozta halálozások miatt írta Robert Iger, a vállalat vezérigazgatója Edward J. Markeynek, a Kongresszus ez ügyben exponált képviselőjének címzett levelében. Markey, akinek elnöklete alatt a ház illetékes albizottsága a múlt hónapban tartott meghallgatást a témában, üdvözölte a lépést, és sürgette, hogy a média többi részvevője is sorakozzon fel a Disney mögé. Iger a stúdiónál bevezetendő változtatásokkal kapcsolatban kifejtette, hogy nemcsak a filmvászonról tűntetik el a cigarettafüstöt, hanem a házimozizásnál is tekintettel lesznek a fiatal és fogékony közönségre, és például az általuk forgalmazott DVD-ken dohányzásellenes hirdetéseket helyeznek el, amennyiben a filmben rágyújtanak. A Universal Pictures minden csinnadratta nélkül már áprilisban életbe léptette hasonlóan szigorú megszorításait az ifjúsági filmek esetében, azt követően, hogy az amerikai filmszövetség (MPAA) magasabbra emelte a dohányzást ábrázoló produkciók korhatárát. Ezt azonban a stúdió vezetése csak most, a Disney bejelentése után hozta nyilvánosságra, mondván így akarták bizonyítani elhatározásuk komolyságát és azt, hogy nem csupán valami PR-fogás van a dolog mögött. A dohányzás visszaszorítására irányuló Disney-kampány egyébként jól illik a stúdióóriás egészséges életmódra nevelési stratégiájába, amelynek keretében nemrégiben kezdeményezte, hogy országszerte szüntessék meg az egészségtelen ételek gyerekeknek szánt reklámjait, emellett a Disney-parkokban csökkentette az érelmeszesedést okozó gyorsételek kínálatát. A filmvállalat következő célja valószínűleg a környezetvédelem lesz. A gazdasági hírszolgálat jelentése szerint valójában nem jelent túl nagy változást a Disney dohányzás elleni fellépése, mivel filmjeiben eddig sem sokszor gyújtottak rá, és a tiltás nem vonatkozik például a szivarra vagy a pipára. (sg.hu, ) fogadtatás (komm., reak.) 19
20 Fogyasztás Félnek az internettől a német lapkiadók Az internet konkurenciája és a csökkenő példányszámok miatt egyre jobban aggódnak a német lapkiadók. Ez tűnt ki a Német Lapkiadók Szövetségének (BDZVéves jelentéséből, amely megerősítette, hogy csökken az olvasók száma, s mindenekelőtt a fiatal generáció részesíti előnyben az internetet. Pedig Németország immár hagyományosan Európa és a világ egyik legnagyobb lappiaca. Az országban összesen 352 napilap jelenik meg, ezek összes példányszáma azonban első ízben esett 21 millió alá. A példányszám-csökkenés egy év alatt két százalékos volt. Ez még talán nem is olyan aggasztó, a kiadók számára azonban aggodalomra ad okot, hogy ez a csökkenő irányzat évek óta tart. S mindezzel párhuzamosan megfigyelhető az a változás is, hogy a fiatalok, s a kissé idősebbek úgy 35 éves korig már nem az újságokon nevelkednek, hanem az interneten kutatnak a számukra érdekes információk után. A lapkiadók ugyanakkor kénytelenek voltak megállapítani azt is, hogy ezen a tendencián immár aligha lehet változtatni. Új stratégiára van szükség, mégpedig elébe kell menni a fiatalok igényeinek. Tudomásul kell venni ugyanis, hogy azok a fiatalok, akik 20 évesen egyáltalán nem, vagy alig olvasnak újságot, 30 vagy 40 éves korukban sem teszik majd ezt. Azaz ha a hagyományos újságot nem akarják a kezükbe venni, ott kell megcélozni őket, ahonnan az információkat szerzik, mégpedig a mobilok képernyőin, a számítógépeken. S mindebből az is egyértelmű, hogy a mai fiatalok nem elsősorban a hagyományos újságok hagyományos tartalmi információi iránt érdeklődnek, hanem egészen más jellegű hírek iránt. A hangsúlyt tehát ebből a szempontból nemcsak az új megjelenésre, hanem egyidejűleg az új tartalomra kell helyezni, s ez pedig óriási kihívás a szerkesztőségek számára. Mindez a német lapkiadókat arra késztette, hogy egyre újabb internetes portálokkal jelenjenek meg. Ezek száma már ma is meghaladja a hatszázat, de a kínálatot még sokoldalúbbá és igényesebbé akarják tenni. Habár az internet oldalakból származó jövedelmek az elmúlt évben mintegy 60 százalékkal növekedtek, még mindig kevés azoknak az újságoknak a száma, amelyek a nyomtatott kiadásokat költségtérítés ellenében teszik fel az internetre. Közéjük tartozik egyébként Németország legnagyobb példányszámú lapjai közül a konzervatív Frankfurter Allgemeine Zeitung és a liberális Süddeutsche Zeitung. Mindennek ellenére a kiadók azon a véleményen vannak, hogy nem ez a járható út, a bevételeket sokkal inkább az internethez kapcsolódóan más forrásokból például utazások szervezésével, párválasztással, vagy pedig különböző ár-, illetve termékösszehasonlításokkal kell megszerezni. Tudják, hogy ez nem lesz könnyű, s nemcsak az internet térnyerése, hanem egyebek között a lakosság növekedésének megtorpanása, sőt a népesség csökkenése miatt is. Az újságok reklámkampányának középpontjában most az a jelszó áll: Aki olvas, az ért. (origo.hu, ) fogyasztás, gazdaság, fogadtatás (komm., reak.) 20

References: bíróság 
 bíróság 
 bíróság 
 bíróság 
 bíróság 
 bíróság